Foedus Pediludii Nationale
Foedus Pediludii Nationale est professionale pediludii Americani foedus quod in triginta duobus manibus consistit, aeque inter Conferentiam Pediludii Nationalem et Conferentiam Pediludii Americanam divisis. Foedus est unum ex quattuour maioribus foederibus athleticis professionalibus in America Septentrionali constitutis, et maximus gradus professionalis pediludii Americani in orbe terrarum. Ordinarium foederis tempus septendecim hebdomades durat, ab hebdomade post Diem Laboris ad hebdomadem post Christi Natalem. Quisque manus sedecim ludus ludit, unamque hebdomadem vacuam (Anglice bye) habet. Tempore ordinario peracto, sex manus ex quaque conferentia, quattuor victores suarum divisionum et duae manus chartae ferae ad playoffs? procedunt, certamen manuum singulatim amotarum, ad summum in Super Bowl pervenientes, lusum a summis manibus foederum Nationalis et Americani pugnatum.